stanford-oval/wikipedia huggingface dataset:
פלוריאן וירץ
תארים

בונדסליגה: 2023/24
הגביע הגרמני: 2023/24
אליפות אירופה עד גיל 21: 2021
שחקן החודש בבונדסליגה (4): ספטמבר 2021, אוקטובר 2023, דצמבר 2023, פברואר 2024
נבחרת העונה בבונדסליגה: 2021/22, 2023/24
שחקן העונה בבונדסליגה: 2023/24
השחקן הצעיר של העונה בליגה האירופית: 2022/23, 2023/24
נבחרת העונה בליגה האירופית: 2023/24
הערות שוליים

↑  Florian Wirtz: Who is Bayer Leverkusen's new wonderkid and youngest-ever debutant? באתר הרשמי של הבונדסליגה, 22 במאי 2020 (באנגלית)
↑  Wirtz replaces Kai Havertz as Bayer Leverkusen’s youngest ever player באתר הרשמי של הבונדסליגה, 18 במאי 2020 (באנגלית)
↑  Auch Leverkusen kein Hindernis: Bayern marschiert weiter zum Titel באתר Kicker, ‏ 6 ביוני 2020 (בגרמנית)
↑  השער המדהים של גרמניה אחרי 7 שניות? "זה היה מתוכנן", באתר וואלה, 24 במרץ 2024
| נבחרת גרמניה – יורו 2024 |
| --- | --- | --- |
|  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדב • מאמן: נגלסמן |  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדב • מאמן: נגלסמן | גרמניה |
| --- | --- |
בקרת זהויות :  GND: 1330231546  VIAF: 7299171732620009080004   WorldCat (עם VIAF): 7299171732620009080004
פסיכופט צעיר

| --- | --- |

 אלבום אולפן מאת פסיכופת צעיר
 יצא לאור:  1997
 הוקלט:  1995–1997
 סוגה:  רוק
 שפה:  עברית 
 אורך:  52:16
 חברת תקליטים:  הפה תקשורות
 הפקה:  רוגל אלפר, אסף גברון, רם אוריון
 
פסיכופת צעיר הוא כינוי של העיתונאי רוגל אלפר שתחתיו הוציא אלבום אחד.
מילות האלבום מבודחות ועוסקות בצורה ביקורתית בטלוויזיה, תרבות הצריכה, חיי זוגיות משעממים, בורגנות וריקנות של חיים בגוש דן. הצליל הוא שילוב של רוק-גיטרות עם מקצבים מתוכנתים, בסגנון דומה לזה של להקת "הפה והטלפיים", ששניים מחבריה, אסף גברון ורם אוריון, אף השתתפו בהקלטה.
רשימת השירים

טלוויזיה (04:05)
מאנצ'יז (02:55)
פסיכופת צעיר (04:15)
ויזה (03:54)
ערוץ הילדים (01:51)
לאן נעלמו כל החבר'ה (02:43)
תגיד גבינה (04:05)
יששכר (05:18)
אייטיז (03:38)
לאן נעלמו כל החבר'ה (תלפיות רמיקס) (03:12)
שורף את הריפוד (16:15)
Eternal Flame (רצועה נסתרת)
רכב עצור (רצועה נסתרת)
משתתפים באלבום

רוגל אלפר – שירה, גיטרות, קלידים, הפקה מוזיקלית
אסף גברון – תכנותים, קולות רקע, שירה, הפקה מוזיקלית
רם אוריון – גיטרות, בס, הפקה מוזיקלית
סטיב מאריוט – תופים
רן שריג – עוזר הפקה
דני פישוף – הפקה, סאונד ומיקס
דוד חוג'ה – עוזר טכנאי
רונית שקד – עיצוב עטיפה
עצם ססמואידית

שתי עצמות ססמואידיות בקצה המרוחק של עצם המסרק הראשונה של כף הרגל
עצם ססמואידית (TA: Ossa sesamoideum ידועה גם כ-"שומשומידית") היא עצם השקועה בתוך גיד, ונוצרת ממנו בתהליך של הסתיידות. שמה הלטיני של העצם נגזר מהמילה sesamum שמשמעותה גרגר שומשום, וזאת לאור גודלן וצורתן של מרבית העצמות הססמואידיות. נוסף על העצמות הססמואידיות הנמצאות אצל מרבית האוכלוסייה ואלו המוגדרות כוריאנט אנטומי (אנ') תקין, עצמות אלו עשויות גם להתפתח כתוצאה משחיקה או מלחץ במפרק.
תפקיד העצמות הללו הוא לשמש כמעין גלגלת באזורים מפרקיים, ובכך הן משפרות את יעילותם של השריר והגיד בהפעלת כוח. לדוגמה, עצם הפיקה, העצם הססמואידית הגדולה ביותר בגוף, משמשת כגלגלת בעת הפעלתו של השריר הארבע-ראשי שתכליתו ליישר את הברך. הפיקה מחוברת בחלקה העליון לגיד הארבע ראשי ובחלקה התחתון אל רצועת הפיקה אשר מחוברת אל עצם השוקה. כאשר השריר הארבע ראשי מתכווץ, עצם הפיקה פועלת כמנוף על נקודת משען בקצה התחתון של עצם הירך, וממירה את כיוון כוחו של השריר.
תהליך ההסתיידות של העצמות הססמואידיות מהווה אינדיקטור לשלב ההתבגרות והגדילה של הפרט, וקורה בנערות לפני נערים.
בבני אדם

באופן תקין, אצל מרבית האוכלוסייה העצמות הססמואידיות נמצאות במפרקים שונים, כגון:
בברך - עצם הפיקה היא העצם הססמואידית הגדולה ביותר בגוף. היא מחברת את גיד השריר הארבע ראשי אל הרצועה שבין הפיקה והשוקה.
בכף היד - ישנן שתי עצמות ססמואידיות בקצה המרוחק (דיסטלי) של עצם המסרק הראשונה. העצמות נמצאות בגידי השריר מתוויך האגודל ובשריר כופף האגודל הקצר. כמו כן, בחלק מהאנשים עשויות להופיע עצמות נוספות בכף היד (ראה תמונה).
בשורש כף היד - עצם העדשה היא עצם ססמואידית הנוצרת מתוך גיד השריר כופף שורש היד הגומדי. היא מתחילה להסתייד בילדים בגילים 9-12.
בכף הרגל - בדומה לכף היד, גם בכף הרגל יש שתי עצמות ססמואידיות בקצה המרוחק (דיסטלי) של עצם המסרק הראשונה. העצמות נמצאות בגיד השריר כופף הבוהן הקצר. כמו כן, בחלק מהאנשים עשויות להופיע עצמות נוספות (ראה תמונה).
באוזן - אחד הזיזים (lenticular process) של עצם הסדן (Incus), שהיא אחת מעצמות השמע, הוא עצם ססמואידית.
וריאנטים אנטומיים נפוצים

קיימות עצמות ססמואידיות שאינן נמצאות אצל רוב האוכלוסייה, אך הן אינן פתולוגיות ומדובר בווריאנט אנטומי תקין:
בכפות הידיים והרגליים, ישנם וריאנטים אנטומיים רבים כמפורט בתמונות המצורפות. אחד הוריאנטים הנפוצים הוא איחוד של שתי העצמות הססמואידיות הנמצאות במפרק הבוהן הגדולה לכדי עצם אחת, או מאידך פיצול של אחת מהעצמות (או שתיהן) לשני חלקים שונים.
פבלה (Fabella) עצם ססמואידית המתפתחת בתוך גיד של הראש הלטרלי של שריר הסובך, הממוקם בצידה החיצוני של גומץ הברך. בבני אדם העצם מצויה אצל 10-50% מהאוכלוסייה באופן טבעי, והיא נפוצה יותר אצל יונקים אחרים. עצם זו עלולה לגרום לכאבי ברכיים, אך כאמור היא איננה נחשבת כממצא גורם מחלה.
ציאמלה (Cyamella) עצם ססמואידית קטנה הנמצאת בתוך גיד שריר הפופליטאוס (popliteus muscle) הממוקם בחלקו האחורי של מפרק הברך. העצם נדירה בבני אדם אך נפוצה יותר בפרימטים אחרים ובבעלי חיים אחרים.
חשיבות קלינית

בעיה קלינית נפוצה המערבת את העצמות הססמואידיות היא ססמואידיטיס (אנ') - דלקת של העצמות הססמואידיות בכף הרגל. דלקת זו מאופיינת בכאב בזמן דריכה על הרגל. הדלקת נפוצה יותר בקרב ספורטאים אשר עיקר פעילותם מרוכזת בכפות הרגליים, כדוגמת אצנים ורקדנים.
כמו כן, ייתכן כי יהיה שבר באחת העצמות הססמואידיות. שבר כזה הוא בדרך כלל קשה לאבחון משום שהוא עלול להראות כשתי עצמות נפרדות, במקום עצם אחת שבורה.
בנוסף לכך, בגלל אספקת דם נמוכה לעצמות הססמואידיות, עלול להיגרם נמק בעצם שיוביל למות הרקמה.
ראו גם

עצם
עצם הפיקה
הערות שוליים

1 2 3  Sesamoid Injuries | FootCareMD, www.footcaremd.org
1 2 3  Saladin, Kenneth S., Anatomy & physiology : the unity of form and function, 6th ed, New York, NY: McGraw-Hill, 2012, ISBN 978-0-07-337825-1
1 2  White, T. D. (Timothy D.), Human osteology, 2nd ed, San Diego: Academic Press, 2000, ISBN 0-12-746612-6
↑  Erica Chu, M.D., Donald Resnick, M.D., Sesamoid Bones: Normal and Abnormal, radsource, ‏June 2014
↑  Wei Chen, Jiaxiang Cheng, Ran Sun, Zekun Zhang, Prevalence and variation of sesamoid bones in the hand: a multi-center radiographic study, International Journal of Clinical and Experimental Medicine 8, 2015-07-15, עמ' 11721–11726
↑  Michael A. Berthaume, Erica Di Federico, Anthony M. J. Bull, Fabella prevalence rate increases over 150 years, and rates of other sesamoid bones remain constant: a systematic review, Journal of Anatomy 235, 2019-7, עמ' 67–79 doi: 10.1111/joa.12994
↑  "Sore knee? Maybe you have a fabella". BBC News (באנגלית בריטית). 2019-04-18. נבדק ב-2020-04-16.
↑  Henry Knipe, Fabella | Radiology Reference Article | Radiopaedia.org, Radiopaedia (באנגלית)
↑  Gur Akansel, Nagihan Inan, H. Tahsin Sarisoy, Yonca Anik, Popliteus muscle sesamoid bone (cyamella): appearance on radiographs, CT and MRI, Surgical and Radiologic Anatomy 28, 2006-12-01, עמ' 642–645 doi: 10.1007/s00276-006-0134-8
↑  Joshua M. Dines, David W. Altchek, James Andrews, Neal S. ElAttrache, Sports Medicine of Baseball, Lippincott Williams & Wilkins, 2012-09-26, ISBN 978-1-4511-5382-8. (באנגלית)
↑  bunion, hammer toe, nail fungus, hallux rigidus, FootAnkleInstitute.com (באנגלית)
| --- | --- |
בקרת זהויות :  TA98: A02.0.00.016
פרארי אסקרי

פרארי אסקרי היא מכונית קונספט של פרארי, שזכתה בתחרות עיצוב המכוניות "פרארי: קונספטים חדשים למיתוס" בשנת 2005. המכונית תוכננה על ידי מנואלה אמפרימו, ורנר גרובר ויו ג'ה-צ'ול מ- Istituto Europeo di Design (IED, "המכון האירופי לעיצוב"), טורינו, איטליה. שופטי התחרות כללו את לוקה קורדרו די מונטזמולו, פיירו פרארי (בנו השני והיחיד החי של אנזו פרארי), ז'אן טוד, אמדיאו פליסה, מאסימו פומארולה, פינינפארינה, ולמעלה מ-22,000 משתמשים באתר המקוון של פרארי וורלד. דגם להרכבה נערך לתחרות. כתוצאה מתחרות זו, יש לפרארי אסקארי סיכוי גדול יותר להתפתח ממכונית קונספט למכוניות בייצור סידרתי.
הערות שוליים

↑  Ferrari Design Competition Winners
↑  Ferrari: New Concepts of the Myth - Photos
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרארי אסקרי".
פאטיוד

| --- | --- |
סמל פאטיודסמל פאטיוד

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת צ'נגר
 שטח:  9.05 קמ"ר
 אוכלוסייה:  ‏
  ‑ בכפר:  643 (1 בינואר 2020)
 קואורדינטות:  47°52′00″N 22°37′00″E﻿ / ﻿47.866666666667°N 22.616666666667°E﻿ / 47.866666666667; 22.616666666667 
 אזור זמן:  UTC +1
 http://patyod.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פאטיוד(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פאטיוד  he tabBackground:;tabBorder:#aaa;defaultTab:0;
 
פאטיוד (בהונגרית: Pátyod) הוא כפר קטן במחוז סבולץ'-סטמאר-ברג שבצפון מזרח הונגריה.
הכפר ואזורו מיושבים לסירוגין מאז המאה ה-10.
יהודי פאטיוד

יהודים חיו בפאטיוד במאה ה-18 ובמאה ה-19 ובמקום היה בית קברות יהודי. בשנת 1944 הושמדה הקהילה ונרצחו רוב תושביה בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 18 |  |
| 1880 | 27 | 580 |
| 1910 | 27 |  |
| 1920 | 17 |  |
| 1920 | 3 |  |
| 1941 | 2 | 856 |
הערות שוליים

↑  נתוני הכפר באתר הלמ"ס ההונגרי
↑  בית הקברות היהודי בפאטיוד
↑  תיעוד יהודי פאטיוד שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת צ'נגר |
| --- | --- | --- |
| יישובים | צ'נגר • צ'נגרשימה • צ'נגראויפלו • קומלודטוטפלו • פאטיוד • פורצ'למה • סמושאנגיאלוש • סמושבץ' • סמושטטארפלווה • טיוקוד • אורה |  |
ערך זה הוא קצרמרבנושא הונגריה. אתם מוזמנים לתרום לוויקיפדיה ו.
פסיכולוגיית מעמקים

פסיכולוגיית המעמקים היא שם כולל לגישות פסיכואנליטיות המדגישות את חשיבות הלא-מודע של האדם, והקשר בינו לבין המודעות. במהלך טיפול ומחקר באמצעות גישות אלו, המטרה היא להעמיק את ההבנה על החוויה הפנימית של האדם.
המונח נטבע לראשונה על ידי אחד מראשוני שיטת הפסיכואנליזה, הפסיכיאטר הגרמני אויגן בלוילר, בסוף המאה ה-19, בהתייחס לגישות פסיכואנליטיות לטיפול ומחקר בתחום זה, המדגישות את חשיבות הלא-מודע. לאורך השנים המונח התפתח על ידי תאורטיקנים ידועים כגון זיגמונד פרויד, ז'אן פיאז'ה וקרל גוסטב יונג, וכיום היא משמשת הן בגישה הפסיכואנליטית והן בגישה היונגיאנית. כיום קיימות שלוש גישות שהתפתחו לאורך השנים והשתמשו ברעיונות מתוך פסיכולוגיית המעמקים: תאוריית יחסי אובייקט (של מלאני קליין, דונלד ויניקוט ואחרים), פסיכולוגיה אינדיבידואלית (של אלפרד אדלר), ופסיכולוגיה יונגיאנית (של קרל גוסטב יונג). יש הכוללים גם את הגישה האקזיסטנציאלית, פסיכולוגיית הגשטאלט או הפסיכולוגיה ההומניסטית.
על פי פסיכולוגיית המעמקים, נפש האדם מורכבת מתהליכים נפשיים שחלקם מודעים, חלקם לא-מודעים, וחלקם מודעים באופן חלקי. הלא-מודע כולל חוויות, רגשות ודחפים שהודחקו, מכיוון שהם לא נעימים ומפריעים לאדם בניהול שגרת חייו. על פי יונג וממשיכי דרכו, שפיתחו והדגישו את רעיון פסיכולוגיית המעמקים, חלק מהתכנים הלא-מודעים מתקיימים באמצעות ארכיטיפים (רעיונות וסמלים המופיעים בכל התרבויות), המופיעים בלא-מודע הקולקטיבי של האנושות.
מטרת הטיפול באמצעות רעיונות של פסיכולוגיית המעמקים היא לחשוף את המניעים הנסתרים והלא-מודעים של האדם, כדי להבין את הבסיס לקשיים הרגשיים, הקוגניטיביים וההתנהגותיים שלו וכן את הבסיס להפרעות הנפשיות שיש לו. לטענת העוסקים בשיטה, עצם חשיפת מניעים לא-מודעים אלו תורמת לשיפור מצבו של המטופל. במהלך הטיפול משתדלים העוסקים בפסיכולוגיית המעמקים, יחד עם המטופל, לחדור אל נבכי נפשו באופן מעמיק יותר משיטות טיפול אחרות. שיטות הטיפול כוללות שיחות מעמיקות עם המטפל, אסוציאציות חופשיות, פירוש חלומות ועוד.
למרות שהתאוריה הפסיכואנליטית מוכרת בפסיכולוגיה הפופולרית, מופנית כלפיה ביקורת לא מעטה. יש הטוענים כי היא אינה מבוססת מדעית, ואף יכולה להיחשב לפסאודו־מדע. קיימת גם ביקורת על האפקטיביות הנמוכה של הטיפול הפסיכואנליטי.
לקריאה נוספת

אריך נוימן, פסיכולוגית המעמקים ומוסר חדש. מגרמנית: שמעון זנדבנק. הוצאת שוקן, תשכ"ד.
הערות שוליים

↑  Frederick Crews, The Verdict on Freud, Psychological Science 7, 1996-03, עמ' 63–68 doi: 10.1111/j.1467-9280.1996.tb00331.x
↑  Mario Bunge, The philosophy behind pseudoscience, Skeptical Inquirer, 2006, עמ' 29-37
↑  Evan Mayo-Wilson et al, Psychological and pharmacological interventions for social anxiety disorder in adults: a systematic review and network meta-analysis, The Lancet Psychiatry 1, 2014-10, עמ' 368–376 doi: 10.1016/S2215-0366(14)70329-3
↑  Xinyu Zhou et al, Comparative efficacy and acceptability of psychotherapies for depression in children and adolescents: A systematic review and network meta-analysis, World Psychiatry 14, 2015-06, עמ' 207–222 doi: 10.1002/wps.20217
| --- | --- |
בקרת זהויות :  GND: 4060055-5  NKC: ph120756
פלגת הארמייה לאנץ

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  פלגת ארמייה
 אירועים ותאריכים
 תקופת הפעילות:  1 בפברואר 1943 – 21 בפברואר 1943 (21 ימים)
 מקים היחידה:  הוברט לאנץ
 מלחמות:  מלחמת העולם השנייה קרב חרקוב השלישי
 פיקוד
 יחידת אם:  קבוצת ארמיות B
 מפקדים:  הוברט לאנץ
 
פלגת הארמייה לאנץ (בגרמנית: Armeeabteilung Lanz) הייתה פלגת ארמייה קצרת ימים של הוורמאכט, שפעלה במהלך מלחמת העולם השנייה.
היסטוריה

פלגת הארמייה לאנץ הוקמה ב-1 בפברואר 1943, על בסיס המטכ"ל הגרמני של הארמייה השמינית האיטלקית שלחמה לצד הוורמאכט בחזית המזרחית (הארמייה עצמה הוחזרה לאיטליה לצורכי התארגנות), ויחידות הפזורות בחצי הדרומי של קבוצת ארמיות B. כמפקדה מונה הוברט לאנץ. הפלגה קיבלה משימה להגן על האגף הצפוני של קבוצת ארמיות דון במהלך קרב חרקוב השלישי. במהלך הקרב, הסיג לאנץ את כוחותיו ללא אישור, וב-21 בפברואר היטלר הזועם הדיח אותו ופירק את פלגת הארמייה לאנץ.
על בסיסה של פלגת הארמייה לאנץ הוקמה פלגת הארמייה קמפף.
פילדלפיה (פרגוואי)

| --- | --- |

 מדינה:  פרגוואי פרגוואי
 מחוז:  מחוז בוקרון
 שפה רשמית:  ספרדית, גוארני 
 תאריך ייסוד:  1930 (רשמית: 17 באוגוסט 1931)
 על שם:  פילדלפיה 
 שטח:  13,879 קמ"ר
 גובה:  138 מטרים
 אוכלוסייה:  ‏
  ‑ בעיר:  19,927 (2021)
  ‑ במטרופולין:  40,000
 קואורדינטות:  22°20′00″S 60°01′00″W﻿ / ﻿22.333333333333°S 60.016666666667°W﻿ / -22.333333333333; -60.016666666667 
 http://www.filadelfia.gov.py
  מפת מיקום  מפה מפורטת   (למפת פרגוואי מוגדלת) אסונסיון סיודד דל אסטה אנקרנסיון פדרו חואן קבאיירוברזיל ארגנטינה בוליביהפילדלפיה(למפת פרגוואי רגילה) אסונסיון סיודד דל אסטה אנקרנסיון פדרו חואן קבאיירוברזיל ארגנטינה בוליביהפילדלפיה  he tabBackground:;tabBorder:#aaa;defaultTab:0;
 
פילדלפיה (בספרדית: Filadelfia) היא בירת מחוז בוקרון בצפון־מערב פרגוואי. אוכלוסיית העיר מונה קרוב ל־20,000 תושבים, נכון לשנת 2021.
היסטוריה

העיר הוקמה רשמית ב־17 באוגוסט 1931 על ידי קבוצה של כ־1,570 רוסים שברחו שנה קודם לכן מברית המועצות והתיישבו באזור, חלקם התמקמו בכפרים בסביבה וחלקם הקימו את העיר עצמה. לאחר שהוחלט על הקמת העיר כמרכז אזורי, גובשה תוכנית לבניית העיר העתידית: תצורה של רחובות שתי וערב, עם 1,050 מגרשים בשטח של 0.75 דונם כל אחד.
קו החזית של מלחמת הצ'אקו בשנים 1932–1935 היה סמוך לפילדלפיה, אך העיר עצמה לא הושפעה מהמלחמה.
בתקופת מלחמת העולם השנייה התגוררו בעיר כמה גרמנים, והם גורשו לאחר שהביעו את תמיכתם בגרמניה הנאצית.
עם השנים התפתחה העיר לצורך שימוש עיקרי של רעיית בקר.
בשנת 1977 הורחבה העיר. שמו של הרחוב הראשי בה נקרא על שם פאול פון הינדנבורג, המדינאי הגרמני, משום שערך קבלת פנים אדיבה לפליטים רוסים שבאו להתגורר בעיר.
עם השנים התפתחו בעיר תשתיות כמו קווי טלפון, נגישות למים וכבישים סלולים.
דמוגרפיה

נכון לשנת 2021, בעיר מתגוררים 19,927 תושבים. בשנת 1932 התגוררו בה 4 משפחות. 5 שנים לאחר מכן התגוררו בה 104 תושבים. בשנת 1947 היו בה 469 תושבים ובשנת 1957 מנתה העיר 704 תושבים.
גאוגרפיה

פילדלפיה ממוקמת בצפון־מערב פרגוואי, בגובה 138 מטרים מעל פני הים. היא מרוחקת כ־180 קילומטרים מפרובינציית פורמוסה בארגנטינה, כ־210 קילומטרים ממדינת מאטו גרוסו דו סול בברזיל וכ־260 קילומטרים ממחוז טאריחה בבוליביה. הבירה אסונסיון נמצאת כ־410 קילומטרים מדרום־מזרח.
אקלים

האקלים בפילדלפיה הוא אקלים צחיח למחצה (BSh לפי שיטת קפן). הטמפרטורות בעיר גבוהות – כמעט במשך כל השנה טמפרטורת המקסימום עולה אל מעל ל־30 מעלות צלזיוס וטמפרטורת המינימום נעה בסביבות ה־20 מעלות צלזיוס. לפעמים הטמפרטורות עולות אל מעל ל־40 מעלות צלזיוס. במקרים נדירים הטמפרטורה בה יורדת אל מתחת ל־5 מעלות צלזיוס, ואירעו מקרים בהם היא ירדה אל מתחת לאפס.
בשנה ממוצעת יורדים כ־1,000 מילימטרים של משקעים; החודשים יוני–אוגוסט יבשים כמעט לחלוטין.
| אקלים בפילדלפיה> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בפילדלפיה> ינואר.44.36.23.13.4.175 | אקלים בפילדלפיה> פברואר.44.7.35.22.11.5.155 | אקלים בפילדלפיה> מרץ.41.4.33.21.10.4.136 | אקלים בפילדלפיה> אפריל.39.8.30.18.4.4.79 | אקלים בפילדלפיה> מאי.37.6.28.16.1.6.37 | אקלים בפילדלפיה> יוני.36.4.25.14.-2.3 | אקלים בפילדלפיה> יולי.37.2.26.13.-4.16 | אקלים בפילדלפיה> אוגוסט.40.2.30.15.-4.9 | אקלים בפילדלפיה> ספטמבר.42.8.32.17.0.8.44 | אקלים בפילדלפיה> אוקטובר.44.8.33.19.7.80 | אקלים בפילדלפיה> נובמבר.43.4.35.21.10.3.116 | אקלים בפילדלפיה> דצמבר.43.4.36.22.10.5.150 | אקלים בפילדלפיה> שנה.44.8.31.4.18.6.-4.1,000 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
תחבורה

העיר מחוברת לרשת הכבישים הלאומית. כ־10 קילומטרים מדרום לה עובר כביש ראש מאסונסיון הבירה למעבר גבול עם בוליביה. במערב העיר נמצא מסלול טיסה לא סלול.
הערות שוליים

↑  "CLIMA FILADELFIA (PARAGUAY)". Climate-Data (בספרדית). נבדק ב-2023-09-26.
| --- | --- |
בקרת זהויות :  NLI: 987007557645205171  GND: 7675299-9  LCCN: n84195956  VIAF: 134922951   WorldCat (עם VIAF): 134922951
פטר קריקסונוב

| --- | --- |
אין תמונה חופשית
 לידה:  1954 (בן 70 בערך) קייב, ברה"מ 
 שם לידה:  Петр Криксунов 
 מדינה:  ישראל 
 שפות היצירה:  עברית, רוסית 
 
פטר קריקסונוב (נולד ב-1954) הוא מתרגם ישראלי מרוסית לעברית ועורך התרגום בכתב העת לשירה "כרמל". תרגם עשרות ספרים וכתב מאמרים בנושאי תרגום ועריכה. חבר מערכת הוצאת הספרים כרמל.
ביוגרפיה

קריקסונוב נולד ב-1954 בקייב שבאוקראינה הסובייטית ועלה לישראל ב-1976, חי בשכונת גילה בירושלים. בשנת 1990 החל במפעל לתרגום הספרות הקלאסית הרוסית ותרגם את "החטא ועונשו" מאת דוסטויבסקי, "האמן ומרגריטה" ,"הביצים הגורליות" ו"לב כלב" של מיכאיל בולגקוב, "הזמנה לגרדום" מאת ולדימיר נאבוקוב, סיפורים של לב טולסטוי, "דוקטור ז'יוואגו" מאת בוריס פסטרנק ועוד. רוב הספרים יצאו בהוצאת ידיעות אחרונות וספרי עליית הגג. כמו כן הוא מתרגם שירה, מאמרים ומסות, בהם רבים מאת מאיה קגנסקיה ואנה אחמטובה.
קריקסונוב מנסה להישאר נאמן ככל האפשר למקור, ועם זאת להשתמש בעברית קריאה, זורמת ויומיומית, אם כי ללא סלנג שיכול להתיישן עד מהרה. הוא מתמודד פעמים רבות עם מסורת תרגום מליצית ומעמיד לפניו מטרה להצליח ליצור יצירה חדשה ורלוונטית. הוא נוהג לשתף את הקוראים בהחלטות תרגומיות בהקדמות לספריו ובהערות שוליים, המכילות גם מידע לגבי המקום והזמן של התרחשות העלילה. עם זאת, דעתם של חלק מן המבקרים אינה נוחה מבחירות של קריקסונוב לקרב את השפה לשפת ימינו. למשל, תרגומו "אתה לא יודע שום כלום על שום דבר" במקום שבו התרגום הישן גרס: "אינך יודע ולא כלום."
מבחר ספרים שתרגם

אוסיפ מנדלשטם, אאי: שירים ומסות, ספרית פועלים, 1990
אלכסנדר סולז'ניצין, כיצד נוכל להסדיר את החיים ברוסיה ומאיה קגנסקיה, שיקולים כמיטב היכולת, ידיעות אחרונות: ספרי חמד : ספרי עליית הגג, 1991 (מסות)
אהרן גורביץ', תמונת העולם של אנשי ימי-הביניים, אקדמון, 1993
פיודור דוסטויבסקי, החטא ועונשו: רומן בשישה חלקים ואפילוג, ידיעות אחרונות: ספרי חמד: ספרי עליית הגג, 1995
מיכאיל לרמונטוב, גיבור זמננו, דביר, 1995
ולדימיר נאבוקוב, הזמנה לגרדום, הוצאת הקיבוץ המאוחד, 1995
מיכאיל בולגקוב, האמן ומרגריטה, ידיעות אחרונות: ספרי חמד: ספרי עליית הגג, 1999
לב טולסטוי, איוואן איליץ' ואחרים, הוצאת הקיבוץ המאוחד, 1999
מיכאל גנדלב, חג: מבחר שירים, הקיבוץ המאוחד, 2000
מיכאיל בולגקוב, לב כלב: סיפור מפלצתי, ידיעות אחרונות: ספרי חמד: ספרי עליית הגג, 2002
מיכאיל בולגקוב, הביצים הגורליות, ידיעות אחרונות: ספרי חמד: ספרי עליית הגג, 2003
רות בקי-קולודני, הכניסני תחת כנפך, מסע בעקבות אירה יאן, (תרגומים מכתבים מרוסית : פטר קריקסונוב, ויקטור רדוצקי, אהרן אורמיאן), הוצאת הקיבוץ המאוחד, 2003
מאיה קגנסקיה, דמדומי אלים: על דוסטויבסקי, בולגקוב, סולז'ניצין, צווטאייבה, נבוקוב ועוד, ספרי עליית הגג, 2005
לב טולסטוי, סונטת קרויצר, הקבוץ המאוחד: ספרי סימן קריאה, 2006
בוריס פסטרנק, דוקטור ז'יוואגו, כתר ספרים, 2006
זאב ז'בוטינסקי, שמשון, כתר ספרים; מכון ז'בוטינסקי, 2007
פיודור דוסטויבסקי, המתבגר, ידיעות אחרונות: ספרי חמד, 2008
אנדריי פלטונוב, מוסקבה המאושרת, הקיבוץ המאוחד: כתר, 2010
איוואן טורגנייב, זרמים באביב כתר ספרים, 2011
מיכאיל קוזמין, כנפיים, הוצאת קדימה, 2016
מבחר חיבורים בעריכתו

שיח משוררים: אנתולוגיה דו-לשונית של תרגומים עבריים לשירה הנכתבת בישראל בשפה הרוסית, בית הקונפדרציה והוצאת הקיבוץ המאוחד, 1999
מקום קסום: עשור לכתב העת כרמל, כרמל, תשס"ה 2005
הערות שוליים

↑  דן לחמן, ביקורת על "המתבגר" מאת דוסטויבסקי בתרגום קריקסונוב, אימגו, 12 באוקטובר 2008
↑   יעקב שביט, יגאל לפידוס, איך שיכנע נפוליאון ה-3 את רסקולניקוב לרצוח זקנה ברומאן "החטא ועונשו", באתר הארץ, 26 באוקטובר 2013
↑   ניר צדוק, שני מוזיאונים מתחרים על לבם של מעריצי בולגקוב, באתר הארץ, 20 באוגוסט 2014
↑  אנה איסאקובה, רוסי בישראל, ישראלי במוסקווה, באתר הארץ, 7 ביוני 2004
↑  עמרי הרצוג, מצבים עצבניים / הבלתי אפשרי / קגנסקיה והאלים, באתר הארץ, 6 באפריל 2005
↑  אילת שמיר, כוחה המעורר של מוזיקה גדולה, באתר הארץ, 11 באוקטובר 2006
↑  אנה איסאקובה, הסיפור המוזר של ד"ר ז'יוואגו מתרחש בכלל מחוץ לרומן, באתר הארץ, 18 בספטמבר 2006
↑  סודו כלול בשתי מילים: אורך-רוח והתמדה, באתר הארץ, 9 באפריל 2009
↑  מאשה צור-גלוזמן, "מוסקבה המאושרת" מאת אנדריי פלטונוב: בעקבות הנשמה הרוסית, באתר הארץ, 10 במרץ 2010
↑  יואב רינון, כל גיליו חלפו לעיניו, באתר הארץ, 10 בפברואר 2012
↑   אבנר שפירא, רומן החניכה ההומוסקסואלי של "אוסקר ויילד הרוסי" יוצא בעברית, באתר הארץ, 17 בינואר 2017
| --- | --- |
בקרת זהויות :  NLI: 987007507579605171  PLWABN: 9810551812705606  BIBSYS: 1492758309413  BnF: cb155338170 (data)  ISNI: 0000 0000 7143 1933  LCCN: no99028072  VIAF: 43931904   WorldCat (עם VIAF): 43931904